L’equip infantil de les Escoles Esportives 613 vivendes de Burjassot, Campió Autonòmic
2025-07-24

Si fa unes setmanes l’equip infantil de les Escoles Esportives de les 613 vivendes de Burjassot es proclamava Campió Provincial en la seua categoria, a més d’alçar-se amb el títol de lliga, aquesta setmana la seua gesta ha sigut encara major i han aconseguit un nou títol.

En aquesta ocasió, l’equip capitanejat per Toni Montejano i dirigit per Benito Díaz Montejano i Juan Amor, s’ha proclamat Campió Autonòmic en la seua categoria, un triomf que no fa sinó demostrar la gran temporada que ha realitzat l’equip.

Lluita, passió, esforç…tot ha valgut la pena en aquesta temporada per a l’equip i per a les seues famílies que els han acompanyat partit rere partit fins a la gran final, collint grans èxits. Una vegada més, el nom de Burjassot puja al més alt del calaix.